**ΣΥΝΤΟΜΟΣ ΟΔΗΓΟΣ ΧΡΗΣΗΣ ΠΛΗΡΟΦΟΡΙΑΚΟΥ ΣΥΣΤΗΜΑΤΟΣ**

**ΓΙΑ ΦΟΙΤΗΤΕΣ**

**\*ΣΙΓΟΥΡΕΨΟΥ ΟΤΙ ΠΛΗΡΕΙΣ ΤΙΣ ΠΡΟΥΠΟΘΕΣΕΙΣ ΓΙΑ ΣΥΜΜΕΤΟΧΗ ΣΤΟ ΠΡΟΓΡΑΜΜΑ**

Κάθε φοιτητής μπορεί να συμμετάσχει μόνο μια φορά στο πρόγραμμα Πρακτικής Άσκησης.

1.Μπες στον δικτυακό τόπο [www.dasta-is.aueb.gr](http://www.dasta-is.aueb.gr)

2. **Συνδέσου** με τον λογαριασμό που σου δημιούργησε το ΟΠΑ (πχ. a125456)

3. **Καταχώρησε μόνο τα προσωπικά στοιχεία σου (Βήμα 1) στο μενού «ΠΡΟΦΙΛ» και ανέβασε** το **βιογραφικό σου σημείωμα** **“Upload CV” (Βήμα 6)**.

4. Στη συνέχεια μπες **στο μενού «ΠΡΑΚΤΙΚΗ ΑΣΚΗΣΗ»**

5. Συμπλήρωσε την αίτηση συμμετοχής **στο μενού «ΑΙΤΗΣΗ».** **Προσοχή αν δεν έχεις συμπληρώσει τα στοιχεία στο ΠΡΟΦΙΛ, δε σε αφήνει να καταχωρήσεις την αίτηση.**

* Είναι απαραίτητο να συμπληρωθούν **όλα** τα πεδία.
* Μην ξεχάσεις να αποθηκεύσεις την αίτηση σου. Η αίτηση σου θα είναι σε κατάσταση αναμονής “**Pending**”. Αυτό σημαίνει ότι καταχωρήθηκε επιτυχώς.

6. Μετά το πέρας των αιτήσεων και μετά τον έλεγχο του υπαλλήλου του ΓΠΑ (σχετικά με τους όρους και προϋποθέσεις συμμετοχής**) θα σου αποσταλεί ηλεκτρονικό μήνυμα από τον υπεύθυνο του γραφείου πρακτικής άσκησης και θα ενημερωθείς εάν η αίτηση σου έγινε** **ΑΠΟΔΕΚΤΗ**. Επίσης, θα σου αποσταλεί η λίστα με τις διαθέσιμες θέσεις πρακτικής άσκησης. **Επιλέγεις όσες από αυτές επιθυμείς (δεν υπάρχει κάποιος περιορισμός). Προτείνουμε τουλάχιστον 10 - 15 θέσεις.** Στη συνέχεια αποστέλλεται από τον υπεύθυνο του γραφείου το βιογραφικό σου στις εταιρείες που έχεις επιλέξει και αναμένεις την επικοινωνία της εταιρείας προκειμένου να προγραμματίσετε κάποια συνέντευξη.

Όσοι φοιτητές **έχουν ήδη έρθει σε επαφή με εταιρία της επιλογής τους** στην οποία επιθυμούν να υλοποιήσουν την πρακτική τους άσκηση, θα πρέπει να ενημερώσουν άμεσα το Γραφείο Πρακτικής Άσκησης ΟΠΑ. Λεπτομέρειες για τους όρους ένταξης της επιχείρησης στο πρόγραμμα, μπορείτε να δείτε την Ερώτηση 18 στον ιστότοπο Πρακτικής Άσκησης ΟΠΑ: <http://www.internship.aueb.gr/faq.php> ).

**7.** **Η διενέργεια συνεντεύξεων και η τελική επιλογή γίνεται από την εταιρία.** Οι εταιρείες θα λάβουν τα βιογραφικά σας μετά το πέρας των αιτήσεων και θα σας καλέσουν εφόσον ενδιαφέρονται στους χρόνους που θα ορίσουν οι ίδιες.

**8**. Η ημερομηνία έναρξης της πρακτικής σας άσκησης **ορίζεται από τις 07/06 και μετά, πάντα μετά από συνεννόηση με το γραφείο πρακτικής άσκησης** και είναι απαραίτητο να έχουμε ενημέρωση για την ακριβή ημερομηνία έναρξης **τουλάχιστον 15 μέρες πριν.**

**9.** Συμπληρώστε τη **Δήλωση Προσωπικών Στοιχείων** στο μενού **«Δηλώσεις».** Όσοι φοιτητές δεν έχουν εργαστεί στο παρελθόν και δεν έχουν **αριθμό μητρώου ΙΚΑ**, θα πρέπει να μεταβούν **σε οποιοδήποτε υποκατάστημα ΙΚΑ/ΕΦΚΑ** και να **λάβετε βεβαίωση απογραφής από τον ΕΦΚΑ**. Γι αυτό θα χρειαστεί να έχετε μαζί σας ΑΜΚΑ, ΑΦΜ και ταυτότητα.